Jo o soi puar.
Ma no di simpri, une volte o jeri siôr.
Tant siôr.
Ma ancje tant malât.
E cussì, cuant che inte miôr cliniche specializade, i miôrs miedis mi àn dit che a mi restavin dome pôcs mês di vite, no mi à restât altri cefâ, se no lâ a cirî un puar che al acetas di murî intal gno puest.
Lu ai cjatât.
Al mi à costât cjâr. Une vore.
Cjaronon.
Tant che cumò o soi puar.
Tant puar.
E no mi reste che lâ a cirî un siôr.
Un siôr tant siôr e tant malât che al vedi bisugne di un puar disponibil a murî intal so puest.
Mi fasarai paiâ cjâr.
di Laurin Zuan Nardin
fur_Latn fur_Latn fur_Latn fur_Latn fur_Latn fur_Latn fur_Latn epo_Latn fur_Latn fur_Latn fur_Latn fur_Latn fur_Latn fur_Latn